Pierre Borie

250px|thumb|Mt. Pierre Borie akikatwa kichwa tarehe 24 Novemba 1838, Tonkin, Vietnam.
Pierre-Rose-Ursule Dumoulin-Borie (20 Februari 1808 – 24 Novemba 1838) alikuwa padri Mkatoliki wa Ufaransa aliyefanya kazi kama mmisionari wa Paris Foreign Missions Society huko Vietnam hadi alipokatwa kichwa katika dhuluma ya kaisari Minh Mang https://www.santiebeati.it/dettaglio/93414. 

Papa Leo XIII alimtangaza mwenye heri tarehe 27 Mei 1900, halafu Papa Yohane Paulo II alimtangaza mtakatifu tarehe 19 Juni 1988 katika kundi la Wafiadini wa Vietnam.

Sikukuu yao huadhimishwa tarehe 24 NovembaMartyrologium Romanum.

Maisha
Kisha kujiunga na seminari ya Servières mwaka 1824, alipata upadrisho huko Bayeux tarehe 21 Novemba 1830 akatumwa ng'ambo, akifikia Macao tarehe 18 Julai 1831.

Akikwepa vizuizi vya serikali dhidi ya umisionari, alifaulu kufikia Saigon na kujiunga na misheni ya Tonkin Kusini (Vietnam). 

Bila kujali dhuluma ya serikali, alidumu kutekeleza majukumu yake ya kichungaji katika eneo alilokabidhiwa mpaka alipokamatwa mwaka 1838. 

Akiwa gerezani, alipata taarifa ya kuwa ameteuliwa kuwa askofu tangu tarehe 30 Januari 1836. 

Muda mfupi baadaye, tarehe 24 Novemba 1838, aliambiwa amehukumiwa adhabu ya kifo akauawa siku hiyohiyo pamoja na mapadri wenzake Petro Vo Bang Khoa (1790 - 1838) na Vinsenti Nguyen The Diem (1761 - 1838).

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo ya Kiswahili
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 364-365

 Marejeo ya lugha nyingine

 Saint Pierre Dumoulin-Borie at Missions Etrangères de Paris
 Les Missions Etrangères. Trois siecles et demi d'histoire et d'aventure en Asie Editions Perrin, 2008, ISBN 978-2-262-02571-7
"St. Andrew Dung-Lac & Martyrs", by Father Robert F. McNamara, Saints Alive and All God's Children Copyright 1980-2010 Rev. Robert F. McNamara and St. Thomas the Apostle Church.
 "Vietnamese Martyr Teaches Quiet Lessons", By Judy Ball, An AmericanCatholic.org Web Site from the Franciscans and St. Anthony Messenger Press.

Viungo vya nje
 Archives of the Paris Foreign Missions Society 
 Catholic Hierarchy
 https://web.archive.org/web/20141226035930/http://www.gpnt.net/diendan/archive/index.php/t-1167.html

Category:Waliozaliwa 1808
Category:Waliofariki 1838
Category:Mapadri
Category:Wamisionari
Category:Wafiadini Wakristo
Category:Watakatifu wa Ufaransa
Category:Watakatifu wa Vietnam